من أكتر الممرات اللي بحبها في السوبر ماركت وواثقة إن كتير زيي بيحبوها هو ممر الحلويات والبسكوتات، ما أقدرش أخرج من السوبر ماركت من غير ما اعدي عليه وأتسوق منه. وأول ما باعدي جنب مغلفات بسكوت اوريو، ما باقدرش أقاوم ولازم أشتري منها واحتفظ بيها عندي، أصل اوريو مش مجرد بس بسكوتة ونقنقة لذيذة ناكلها قدام التليفزيون، لكن اوريو بالنسبة لي كشيف مكون دايمًا بيخليني أفكر إزاي ممكن أدخلّه في وصفات مختلفة وجديدة عشان ابتكر واستمتع. وطبعًا احنا كأمهات بنحب دايمًا نحقق المعادلة الصعبة وهي إننا نلبّي رغبات أولادنا ونقدم لهم الحلويات اللي بيحبوها وفي نفس الوقت نعمل وصفات سهلة وبمكونات بسيطة وأهم حاجة إنها تكون سريعة ومبتكرة. عشان كده النهارده هنقدم لك خمس وصفات متنوعة باستخدام بسكوت اوريو الغني اللي حقيقي مصدر إلهام لكل أم عشان تعمل أطعم حلويات.